google/wiki40b huggingface dataset:
Yoshinori Ohsumi

Biografi

Ohsumi er det yngste av de fire barna til Yoshio Ohsumi, professor ved Universitetet Kyūshu. Han fikk en B.Sci.-grad i 1967 og en D.Sci.-grad i 1972, og en PhD-grad i 1974, alle fra Universitetet i Tokyo. Mellom 1974 og 1977 var han postdoktorforsker ved Rockefeller University i New York.
Han vendte tilbake til Universitetet i Tokyo i 1977 som forskningsassistent, ble utnevnt til universitetslektor der i 1986, og forfremmet til associate professor (omtrent førsteamanuensis) i 1988. I 1996 flyttet han til Institutt for grunnleggende biologi ved Okazaki Nasjonale Fellesforskingssenter i Okazaki, Aichi. Der ble han utnevnt til professor. Fra 2004 til 2009 var han professor ved Forskningssentret for Naturvitenskap. 
I oktober 2016 ble han tildelt nobelprisen i fysiologi eller medisin for sin oppdagelse av mekanismer for autofagi, som er prosessen hvor celler bryter ned deler av sitt eget cytoplasma i lysosomene, er vist å beskytte mot kreft og nevrodegenerative sykdommer. Han fikk prisen for sine forsøk i 1990-årene, hvor han ved hjelp av gjærceller (Saccharomyces cerevisiae) fant gener som cellene brukte for regulert selvødeleggelse.
I 2017 ble han tildelt den såkalte Breakthrough Prize in Life Sciences.
Med pengene han fikk for nobelprisen og for Breakthrough-prisen etablerte han stiftelsen Ohsumi Frontier Science Foundation i 2017.
Spijkenisse

Historie

Området rundt Spijkenisse har hatt bosetninger i flere tusen år, og i tidligere tider livnærte folket her seg av fiske i Maas og jakt i myrene rundt. Byen ble først nevnt i 1231 som Spickenisse. Navnet kommer fra ordene spieke (landtunge) og nesse (nese), som betyr «spiss nese» og refererer til en landtunge som tidligere stakk ut i elven.
Byen tilhørte først Putten, men i 1459 ble lenet Putten overført til Filip III av Burgund. I 1581 kom området inn under greven av Holland.
På 1500-tallet ble landsbyen rammet av flere flommer.
Sotglassvinge

Utseende

En middelsstor (vingespenn 20 – 38 mm), slank, hovedsakelig svart glassvinge. Den er den mørkeste av de norske glassvingene og kjennes lett på dette. Antennene er kraftige og svarte, dobbelt kamtannede hos hannen. Hodet er svart. Forkroppen (thorax) er svart med en smal, gul krage, en liten, gul flekk ved roten av hver vinge og mer eller mindre tydelige, gule flekker ved bakkanten. Bakkroppen er svart med fire smale, gule tverrstriper, den ender i en svart haledusk. Forvingen er smal, den ytre delen kledt med mørkbrune skjell slik at bare et område ved roten er klart. Bakvingen er glassklar med mørkbrune årer, vingefrynsene mørkbrune. Navnet "tabaniformis" betyr klegg-lignende, men arten ligner mer på stikkveps av gruppen murerveps (Eumeninae).

Levevis

Denne arten er knyttet til skogbryn med osp, og poppel-alléer. Larvene lever under barken på osp (Populus tremula) og poppel (Populus spp.), gjerne nede ved bakken. De kan tilbringe den første tiden av larveperioden i galler laget av trebukken liten ospebukk (Saperda populnea), eller i egne ganger mellom barken og veden. Larveutviklingen tar to år. De voksne sommerfuglene flyr fra slutten av mai til juli, og besøker gjerne blomster.

Utbredelse

Den er utbredt i det meste av Palearktis: Nord-Afrika, Europa og Asia øst til Øst-Sibir og Japan, sørover til det nordlige India. I Norge forekommer den på Sørlandet og Østlandet nord til den sørlige delen av Hedmark, men den er regnet for lokal og sjelden. Det er trolig at den er mye oversett, i likhet med mange andre glassvinger.
Frank Stenton

Liv og virke

Stenton hadde sin akademiske utdannelse ved Keble College ved Universitetet i Oxford og ble valgt til æresmedlem i 1947. Han ble adlet i 1948 som Knight Bachelor. og mottok akkolade (ridderslag) fra kong Georg VI ved Buckingham Palace den 10. februar 1948.
Stenton var professor i historie ved Universitetet i Reading (1926-1946), og deretter universitetets visekansler (1946-1950). I løpet av Stentons periode som visekansler ledet han universitetets kjøp av Whiteknights Park som opprettet et nytt campus som gjorde det mulig for universitetets ekspansjon i de senere tiår. I november 2008 ble det annonsert at et nytt studentkvarter som skulle bygges på campus ville bli kalt Stenton Hall til hans ære.
Hans konge, Doris Mary Stenton (1894–1971), historiker i egen rett, skrev et forord til den tredje utgaven av Anglo-Saxon England, utgitt etter hans død, og redigerte Preparatory to Anglo-Saxon England Being the Collected Papers of Frank Merry Stenton, utgitt i 1970.
Stentons etterlatt papirer, sammen med de til hans kong lady Doris Stenton, deres bibliotek, og hans myntsamling, er i dag en del av de spesille samlingene ved Universitetet i Reading.
Å jenta å jag

«Å jenta å jag» er et svensk skillingstrykk. Alf Prøysen presenterte den i sin visespalte i «Magasinet for Alle» årgang 1956. Visa er diktet av svensken Fredrik August Dahlgren (1816–1895). Allerede i 1860-årene var hans viser på värmlandsk bondemål,på alles lepper i denne landsdelen. Først i 1875, da han var en gammel mann, ble den første samlingen utgitt utgitt under forfatternavnet «Fredrek på Rannsätt», det navn hans sambygdninger brukte i hans ungdom. Visa «Jenta å jag» er også godt kjent i Norge. På midten av sekstitallet gjorde Sven Ingvars en nordisk hit av låta, med noe redigert tekst.

Teksten

1.Å jenta å jag, å jenta å jag

å allt upp på landevägen å ja.

Å jänta å jag, å jenta å jag, å allt upp på landevägen.

Där mötte ja henn e mårå så rar då sola ho sken på himmelen så klar,

å däjli som ljusan dagen ho var mett hjärta, hvar tog dä vägen.
2.Å jenta å jag, å jenta å jag

å allt uti Rannsätts körke å ja.

Å jenta å jag, å jänta å jag å allt ut i Rannsätts körke.

Där bliga ho på mej så himmelens blått å öya di sköt så blextrande brådt,

så allri ha mett hjärta tåcka salve fått ja messta gav mi hela störke.
3.Å jenta å jag, å jenta å jag

å allt på messommersvaka å ja.

Å jenta å jag, å jenta å jag å allt på messommarsvaka,

där råka vi hvarann mä fräsande fröjd å allri nonsinn ha ja kännt mej så nöjd,

ja kasta mine ben i himmelens höjd å hoppa över alla taka.
4.Å jenta å jag, å jenta å jag

å allt uti pålskedansen å ja.

Å jenta å jag, å jenta å jag å allt uti pålskedansen.

Då tog ja tag så vackert uti hennas hand

för yja skömdes bort bå himmalen å land.

Hur dansen hadd gått te dä vesst ja int ett gran när som jag kom igjen te sansen.
5.å jenta å jag, å jenta å jag

å allt uti gröna lunden å ja,

å jenta å jag, å jenta å jag å allt uti gröna lunden.

Där sto ja mej en köss så rosande ro å tala om för henne hela mi nö

å fråga om ho ville dela mett brö å ho svara ja på stunden.
6.Å jenta å jag, å jenta å jag

å allt ut i Rannsätts körke å ja.

Å jenta å jag å jenta å jag å allt ut i Rannsätts körke.

Där stog nu vi två ve allteret just å lova vår tro i nö å i lusst

å att te den allre sistaste pusst så troget hverandre dörke.
7.Å jenta å jag, å jenta å jag

å allt upp på landevägen å ja.

Å jenta å jag, å jenta å jag å allt upp på landevägen.

På livsens lannväg vannrer ja nu så gladeligen mä mi lelle hustru,

å allri nonsinn ska vi skeljas vi tu förrn döen går oss i vägen.
Peter Ulrik Magnus Hount

Rasjonalistisk prest

Da Hount var ett år gammel, flyttet foreldrene til Søgne i Norge. Han ble i 1783 elev ved Christianssands latinskole. Blant hans medelever var senere biskop Claus Pavels, som i sin Autobiographi omtaler ham som «den kjæreste af alle min tidligere Ungdoms Venner». Han gikk ut av skolen i 1783, studerte ved Københavns Universitet og tok attestas i 1791. Etter en tid som alumnus sammen med Claus Pavels ved Elers' Kollegium ble han i 1793 residerende kapellan på Voss. Her arbeidet han for å forbedre fattig- og skolevesenet, men på grunn av sykdom så han seg nødt til å flytte til et sted med bedre klima. I 1800 ble han sogneprest til Moss, men flyttet allerede et par år senere til Berg. Her ble han prost i Nedre Borgesyssel. Hount var en utpreget rasjonalistisk prest, som forsøkte å danne sine sognebarn til nyttige samfunnsborgere. Sammen med trelasthandler J. S. Jørgensen stiftet han i 1810 Bergs Agerdyrknings- og Industri-Selskab.Hans hjem i 1814 - Berg prestegård - består i dag, riktignok i en ombygget sveitserstil.

Politisk løpebane

Hount fremtrådte som politiker etter krigen med Sverige 1808–09 med en artikkel i Tiden om «Norges retfærdige og billige Ønsker». Her la han frem ønsket om en egen norsk bank. I 1814 ble han valgt til medlem av Riksforsamlingen på Eidsvoll hvor han stemte med selvstendighetspartiet. Hount var blant de få som gikk mot jødenes utelukkelse fra riket. Han støttet  Diderich Hegermann sitt forslag om allmenn verneplikt. Hount var god venn av slottsprest Claus Pavels og blir en viktig kilde til Pavels dagbok fra 1814.
Tilbake i Smålenene opplevde han den svenske invasjon høsten 1814. Sammen med Carsten Tank overbragte han 7. august Carl Johans fredsforslag til det norske hovedkvarteret. På det overordentlige Stortinget ble han sett på med mistillit på grunn av sine forbindelser med den svenske kronprinsen. Mistilliten ble ikke mindre da Hount 7. januar 1815 ble ridder av Nordstjerneordenen. Han var innvalgt til Stortinget i 1815, men døde bare noen dager etter at det kom sammen.
Edvard Hambro

Utdanning og arbeid

I 1929 tok Hambro examen artium ved universitetet i Oslo, og studerte deretter juss og ble cand. jur i 1934. Deretter ble det statsvitenskap i Genève, der han tok en doktorgrad i 1936. Under sitt opphold her var han medarbeider ved Folkeforbundets sekretariat. Etter dette studerte han i USA og Europa med stipend fra Rockefeller Foundation. Han dro hjem til Bergen i 1938 og fram til 1940 da han ledet internasjonal avdeling ved Chr. Michelsens Institutt i Bergen. 
I en kort periode under den tyske invasjonen var han norsk liaison-offiser hos de britiske styrker på Vestlandet, men etter kapitulasjonen flyktet han til London, og videre til USA der han var aktiv i informasjonsarbeidet. I 1942–43 var han generalsekretær i Nordmanns-Forbundet og redaktør for dets tidsskrift, og deretter var han ansatt i det norske Utenriksdepartementet i London frem til krigens slutt.
Ved opprettelsen av FN i 1945 ble han den første lederen av FNs juridiske kontor, og Hambro var medlem av den norske delegasjonen til San Francisco-konferansen om opprettelsen av FN 1945, og samme år ble han ansatt som den første leder for FNs juridiske kontor. I 1946 og fram til 1953 var han justissekretær ved den internasjonale domstol i Haag. Han vendte så hjem igjen og var stipendiat ved Norges Handelshøyskole i Bergen frem til 1959, da han ble utnevnt til professor i rettsvitenskap samme sted.

Stortingsrepresentant

I 1961 ble Edvard Hambro innvalgt på Stortinget for Høyre. Han ble representant i Justiskomiteen i sine fire første år, men etter han ble gjenvalgt i 1965 kom han inn i Utenriks- og konstitusjonskomiteen, der han også var sekretær en periode.

Ambassadør

I 1996 avsluttet han stortingskarrieren etter utnevnelsen som ambassadør ved FN i New York. Her ble han formann i Hovedforsamlingens juridiske komité i 1967 og senere fikk han det prestisjetunge vervet som president i Hovedforsamlingen 1970–71. I 1973 ble han utnevnt til ambassadør ved EFTA og ved FN-organisasjonene i Genève. 
I 1976 fikk han sin siste ambassadørpost i Paris, der han ble i noen få måneder fram til sin død 1. februar 1977.
Marek Saganowski

Karriere

Marek Saganowski begynte sin karriere i 1994 med den polske klubben ŁKS Łódź og spilte der i seks år. Han ble senere utlånt til Feyenoord i 1996 og til Hamburger SV i 1997. Ingen av de to klubbene var interessert i å kjøpe spilleren og han kom tilbake til ŁKS Łódź sommeren 1997 og bygde karrieren sin opp igjen. I 1997-98 hadde han 22 kamper for ŁKS Łódź, men karrieren hans ble avbrutt av en alvorlig sykkelulykke. I 1998 var han ute av stand til å gå. Han ble langsomt bedre etter skadene, og kom til å fortsette med å spille fotball for ŁKS Łódź, til tross for at han til å begynne med ikke fant igjen sin evne til å score mål.
De neste årene spilte han for Wisła Płock, Odra Wodzisław og Legia Warszawa. Han fortsatte sin suksess i Legia Warszawa og ble toppscorer i 2 år. Han ble fulgt opp av den portugisiske toppklubben Vitoria som så kjøpte ham i 2005. Der fikk han også kallenavnet "Sagan". Han hadde til da vært med på det polske landslaget 15 ganger og scoret 3 mål. 
I begynnelsen av 2006-07 sesongen ble han kjøpt av franske Troyes AC for én million pund. Men han lyktes ikke med å score mål i klubben og havnet etter hvert på innbytterbenken.
For Southamptons tilhengere fikk han tilnavnet «Saga».
Apocalypshit

Apocalypshit er det meksikanske bandet Molotovs tredje studioalbum. Det ble gitt ut 14. september 1999 av Polygram Records Latino.
Kjelkehockey under Paralympiske vinterleker 2018

Kjelkehockey under Paralympiske vinterleker 2018 ble arrangert i Gangneung Hockey Centre i Gangneung i Sør-Korea fra 10. til 18. mars 2018.  
Åtte lag deltok i konkurransen, og kun ett lag hadde en kvinnelig utøver; Lena Schrøder deltok for Norge, og ble med det tidenes første kvinnelige deltaker i kjelkehockey i paralympiske leker.
Family Feud

Family Feud er et amerikansk gameshow som har gått på amerikansk TV siden 1976. Det ble opprettet av Mark Goodson der to familier konkurrerer om å nevne de mest populære svarene til spørsmål i undersøkelser. 
Programmet hadde premiere på ABC 12. juli 1976, og ble sendt på dagtid på kanalen frem til 14. juni 1985. Programmet ble re-lansert av CBS 4. juli 1988, og ble sendt frem til 10 september 1993. Programmet har nå blitt sendt uten stopp fra 20 september 1999. 
Programmet ble i 1977 tildelt Emmy i kategorien beste gameshow. 
TV2 Norge viser en fornorsket utgave under navnet «Familieduellen» (2019).
Chalybophysis

Utseende

En middelsstor (30-35 millimeter), slank, svart trebukk. Dekkvingene har en grønnlig, metallisk glans. Antennene er tynne, det tredje leddet er forholdsvis stort, litt buet og piggete. Antennene hos hannen er omtrent så lange som kroppen. Hodet er forholdsvis lite, kjevene ikke forstørrede. Pronotum er trapesformet med slette sidekanter, nokså matt. Dekkvingene er avsmalnende bakover med rettvinklede "skuldre", uten lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten lever i India.
Castlerock

Castlerock er en kystlandsby i Londonderry, Nord-Irland. Landsbyen befinner seg i mellom de to større byene Coleraine og Derry og har lenge vært et populært turistmål om sommeren. I 2001 hadde landsbyen et befolkningstall på 1 326 personer.
Lokale historiske kuriositeter er blant annet det ødelagte palasset til Biskopen av Derry fra 17-hundretallet, Mussenden Temple, som ligger på en klippe over byen, og Black Glen, som er en del av Downhill Estate, nå eid av The National Trust.
Madell Point

Madell Point er et nes 3,7 km nordøst for Cape Rey på nordvestkysten av Pernik Peninsula, Loubet Coast i Graham Land. Det ble kartlagt fra flyfoto tatt av Falkland Islands and Dependenchies Aerial Survey Expedition (FIDASE) (1956–57). Det er oppkalt etter James S. Madell, en landmåler i Falkland Islands Dependencies Survey (FIDS) ved Detaille Island i 1957, som var ansvarlig for trianguleringen av området.
Ryder Cup 2010

Ryder Cup 2010, 1. til 4. oktober, var den 38. utgaven av Ryder Cup, en lagkonkurranse i golf mellom Europa og USA. Arrangementet ble denne gang avholdt ved Celtic Manor Resort nær Newport i Wales.  Det var første gang Wales arrangerte turneringen.
Før USAs lag vant på Valhalla Golf Club i 2008, hadde Europa vunnet turneringen tre ganger på rad.

Ettermiddag: 2 foursome og 4 fourball

Planen etter det lange regnavbruddet fredag var å få spilt ferdig så mange matcher som mulig på lørdag, gjøre ferdig resterende matcher søndag morgen, og så få spilt singlene som vanlig i Ryder Cup på søndag. Men ytterligere kraftig regn forskjøv spillestart søndag morgen. For første gang i Ryder Cup-historien måtte man derfor gjennomføre singelmatchene på mandag.
5 kjekke jenter

Handling

De fem søstrene Annie, Karin, Grace, Irene og Maud er født og oppvokst i USA, men deres nå avdøde mor var dansk. Da hun i sin tid reiste bort med en musiker og giftet seg med ham, regnet familien - som var én av Danmarks mest ansette godseierslekter - det som en skandale.  Moren har bedt jentene om å oppsøke hennes bror på godset.

Mottakelse

Filmen fikk gode anmeldelser i Norge.
Smaalenenes Social-Demokrat skrev: «Frederik Jensen som den snilde og rike onkelen, er hyggelig og slagferdig som alltid, og på slutten er det er par scener hvor man får glimt av hans rike evner som skuespiller.»
Bergens Arbeiderblad mente: «Hun er nu engang bedårende Marguerite Viby, frisk og ung og proppende full av liv og lystighet. Frederik Jensen som godseieren er rund og gemytlig som alltid.»
Morgenavisen, Bergen skrev: «Publikum lo og brølte avvekslende.»
Blåmandag

Blåmandag (fra tysk blauer Montag) er i kirkeåret kallenavn på fastelavnsmandag, det vil si mandagen som kommer to dager før den vestkirkelige kristne fastetiden begynner. Blåmandag er dagen etter fastelavnssøndag, mens fetetirsdag og askeonsdag er dagene som følger etter. Datoen for blåmandag varierer mellom 2. februar og 8. mars ut fra når påsken faller. Blåmandag kunne tidligere også bli omtalt som fleskemandag.
Det er flere forklaringer på opprinnelsen til ordet «blåmandag». Én er at alteret i kirkene i middelalderen ble dekket med et blått klede denne dagen. Fastens liturgiske farge fiolett var så kostbar at mange kirker ikke hadde råd og i stedet brukte blå farge. Skiftet til fastens farge skjedde mandag etter fastelavnssøndag, derav blåmandag.
Blåmandag var i middelalderen en dag med redusert arbeid, og ordet fikk blant tyske håndverkere en generell betydning av en mandag som var helt eller delvis fri. I Danmark brukes blåmandag om mandagen etter konfirmasjonen, som tradisjonelt har vært fridag. Også i norsk kan blåmandag bety en dag man tar fri.
Betegnelsen blåmandag brukes i dag oftere, gjerne spøkefullt, om en dag man kjenner seg elendig etter festing og rangel, synonymt med «dagen derpå». Uttrykket brukes også i overført betydning om en brå overgang til en ny tid preget av edruelighet, nøysomhet og anger etter en lengre periode med bekymringsløs  og uansvarlig aktivitet.
Gregor Ewan

Karriere som rullestolcurlingspiller

Ewan spilte toer ved VM i rullestolcurling 2011, der Skottland fikk 2.-plass etter finaletap 3-7 for Canada. Aileen Neilson var skip for Skottland. Han var også toer ved VM i rullestolcurling 2012, men her endte Skottland på 8.-plass i round robin, og gikk ikke videre til sluttspillet. 
VM i rullestolcurling 2013 i Sotsji i Russland kom det skotske laget på 6.-plass.
Han er tatt ut som tree for det britiske laget som stiller ved Paralympiske vinterleker 2014.
Sirikit av Thailand

Bakgrunn

Hun er datter av prins Nakkhatra Mangala Kitiyakara, sønn av prins Kitiyakara Voralaksana, sønn av kong Chulalongkorn, og av hans hustru Bua Sanitvongse. Hun er en fjern kusine av kong Bhumibol Adulyadej. 
Sirikit fikk sin tidlige oppdragelse av sine morforeldre for ett år etter fødselen, ettersom faren dro til USA som sekretær ved den kongelige siamesiske ambassade i Washington DC. Da hun var ett år gammel flyttet foreldrene tilbake til Thailand. Sirikit bodde med familien i Devespalasset, nær elven Chao Phraya i Bangkok.
Hun gikk på skole i Thailand, og tilbrakte andre verdenskrig der; først på Rajiniskolen («dronningskolen») og senere på Saint Francis Xavier, en katolsk klosterskole ikke langt fra palasset - der var hun i internatet. 
Etter 1946 bodde hun med foreldrene i blant annet England, Frankrike og Danmark - faren var etterhvert blitt ambassadør. Hun studerte musikk i Paris, der hun møtte Bhumibol, som studerte i Sveits; de møttes igjen i Sveits i 1948, etter at Bhumipol allerede var blitt konge.

Dronning

De ble forlovet seg i 1949 og giftet seg 28. april 1950, en uke før han ble kronet. De sluttførte så sine studier i Sveits innen de vendte tilbake til Thailand i 1952.
De har fire barn: prinsesse Ubolratana Rajakanya, kong Maha Vajiralongkorn, prinsesse Maha Chakri Sirindhorn og prinsesse Chulabhorn Walailak.
Da Bhumibol, i pakt med tradisjonen for thailandske menn, levde som buddhistmunk et par uker i 1956, agerte hun som regent, og fikk siden den formelle tittel «regjerende dronning» (Phra Borommarachininat), og var etter dette seremonielt sett ektemakens medregent.
Hun har publisert en bok og skrevet sanger, og støtter filmindustrien. I 1956 ble hun ærespresident for det thailandske Røde Kors og æresadmiral for flåten. Hun går inn for toleranse for den muslimske minoritet og hennes årlige besøk i det muslimske sør anses som en stille diplomatisk gest.
Avføringsmiddel

Avføringsmiddel, også kalt avførende middel, laksérmiddel eller laksativ, er et middel for å fremme avføring, såkalt defekasjon. Avførende midler brukes ved forstoppelse og før visse undersøkelser og operasjoner.

Typer

Det finnes flere ulike avføringsmidler.
Private tjenester

Private tjenester (engelsk: Personal Services) er en britisk komediefilm fra 1987 med regi av Terry Jones og skrevet av David Leland. 
Filmen handler om en kvinne i en av Londons forsteder som driver et bordell som serviserer eldre menn. Historien er inspirert av gledespiken Cynthia Paynes liv, hvorfor Payne selv medvirket som konsulent på filmen. I hovedrollen ses skuespillerinnen Julie Walters som karakteren Christine Painter.
Mohammad Al-Sahlawi

Landslaget

25. mai 2010 fikk han sin første landskamp for Saudi-Arabia mot Spania.
Han ble tatt ut i Saudi-Arabias tropp til VM i fotball 2018 i Russland. Al-Sahlawi var delt toppscorer i kvalifiseringen til dette VM, med 16 mål på 14 kamper. Åtte av målene kom i løpet av to kamper mot Øst-Timor.
Rødøy

Geografi

Rødøy kommune omfatter den nordvestlige delen av Helgelandskysten, og innbefatter Tjongsfjorden, Værangfjorden, Melfjorden med sidefjordene Nordfjorden og Sørfjorden.
Den sørvestlige delen av Svartisen og deler av Saltfjellet-Svartisen nasjonalpark ligger i kommunens østlige del.
Rødøy kommune består av omkring 1000 øyer, holmer og skjær. Ytterpunktet er øya Myken, med kommunens Fotefar mot nord-plass Myken Fyr. 
Rødøya (8 km²) er kjent for det karakteristiske fjellet Rødøyløva (440 meter over havet). Rødøyløva består av rødlig serpentin. Sett fra skipsleia ligner den en mektig sfinks eller løve.
De karakteristiske fjellene Hestmannen (571 moh) og Blokktinden (1032 moh) ligger også i Rødøy kommune.
Andre større øyer i kommunen er Gjerdøya, Rangsundøya, Sundøya, Storselsøy og Nordnesøy.
To av øyene er delt mellom Rødøy og Lurøy kommuner, disse har forskjellige navn: Storselsøy/ Hestmona og Nordnesøy/ Sørnesøy. I Rødøy ligger også Esvikhatten naturreservat.

Historie

Rødøy ligger midt i Nordlandsleia og har en lang og begivenhetsrik historie. Raudeyar er nevnt som eget skipreide allerede tidlig i middelalderen og var ett av tre prestegjeld på Helgeland. Senere i middelalderen var Helgeland delt i to halvfylker; Herøy og Rødøy.
Nabokommunen Meløy og Rødøy var samlet administrativt inntil 1884; tidlige referanser til Rødø herred inkluderer normalt også Meløy.
Kasino (kortspill)

Målet med spillet

Målet med spillet er å oppnå flest mulig poeng i en runde, eventuelt flest poeng totalt eller flest seiere i flere runder.

Taktikk

Følger en med på hvilke kort som spiller kan en beregne sannsynligheten av hvilke kort motstanderen har. F.eks. har ikke sparto blitt delt før siste runde, og en selv ikke har den, vet en at motspilleren må ha den på hånden, og en ønsker følgelig ikke at det ligger kort med summen av 15 på bordet. Har en valget mellom f.eks ruter 3 og spar 3, vil en velge å ta inn spar 3, da flest spar gir poeng.
Skiskyting under Vinter-OL 2014 – Sprint menn

Konkurranseregler

Deltakerne skjøt to ganger à 5 skudd, en gang liggende og en gang stående. For hver bom måtte deltakeren gå en strafferunde på 150 m.
Resultatlisten etter sprintkonkurransen danner utgangspunktet for jaktstarten 10. februar, kun de 60 beste får starte denne distansen.